પાકિસ્તાન અને ચીન જે રીતે પોતાની સેનાનું આધુનિકરણ કરી રહી છે અને સૈન્ય ક્ષમતા વધારી રહી છે તે જોતા ભારતીય સેનાની સ્થિતિ ચિંતાજનક છે. ભાજપ સાંસદ મેજર જનરલ ભુવન ચંદ્ર ખંડૂરી(નિવૃત્ત)ની અધ્યક્ષતામાં આ સમિતિએ સંસદમાં રિપોર્ટ રજૂ કર્યો હતો. અને આ અંગે ચિંતા પણ વ્યક્ત કરી હતી. સ્થાઇ સમિતિએ તેમ પણ કહ્યું કે બજેટમાં સેનાના આધુનિકરણ માટે જે 21,338 કરોડ રૂપિયા ફાળવવામાં આવ્યા છે તે પણ ઓછા છે. સાથે જ જણાવ્યું કે આ પહેલા પણ જે 29,033 કરોડ ખર્ચો કરવાની વાત કરવામાં આવી હતી તેને પણ હજી સુધી પૂરી નથી કરવામાં આવી. જેના કારણે પણ સેના પોતાના આધુનિકરણ માટે ખાસ કંઇ નથી કરી શકતી.